Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 462

90. sorszámai, 8 osztály 27., 39., 46., 55., 65. és 66. sorszáma) alkalmazása az egyes anyagok külön feltüntetése nélkül csak akkor megengedett, ha nem lehetséges az anyag besorolása külön megnevezéssel bíró anyag sorszámához. Példák a keverékek és oldatok osztályba és sorszámhoz történő besorolására: – a 6.1 osztály 14.b) sorszáma alá tartozó fenolnak a 3 osztály 3.b) sorszámához tartozó benzolban képzett oldatait a fenol mérgező volta miatt a 3 osztály b) csoportjához kell besorolni; ez az oldat a 3 osztály 19.b) sorszámához sorolandó; – a 6.1 osztály 51.b) sorszáma alá tartozó nátrium-arzenát és a 8 osztály 41.b) sorszáma alá tartozó nátriumhidroxid keverékét a 6.1 osztály 51.b) sorszámához kell besorolni; – a 4.1 osztály 6.c) sorszáma alá tartozó naftalinnak a 3 osztály 3.b) sorszámához tartozó benzinben képzett oldatát a 3 osztály 3.b) sorszámához kell besorolni; – a 3 osztály 31.c) vagy 32.c) sorszáma alá tartozó szénhidrogének és a 9 osztály 2.b) sorszáma alá tartozó poliklórozott bifenilek (PCB) keverékeit a 9 osztály 2.b) sorszámához kell besorolni; – a 3 osztály 12. sorszáma alá tartozó propilén-amin és a 9 osztály 2.b) sorszáma alá tartozó poliklórozott bifenilek (PCB) keverékeit a 3 osztály 12. sorszámához kell besorolni. 1.5.3 A hulladékok olyan anyagok, oldatok, keverékek vagy készítmények, amelyek nem szolgálnak további felhasználásra, azonban azokat a feldolgozás, a tárolás vagy az égetés útján vagy más módon végzett megsemmisítés helyszínére kell szállítani. 1.5.4 Nem fuvarozható az a radioaktív anyag, amelynek fajlagos aktivitása meghaladja a 70 kBq/kg (2 nCi/g) értéket, és amely megfelel a 7 osztály 1. lap szerinti fuvarozás előírásainak, és amely egy vagy több osztály fogalma alá eső veszélyes tulajdonságokkal bír, ha az anyag egyidejűleg olyan kizárólagos osztály hatálya alá esik, amelyben nincs megnevezve. 1.5.5 Az a radioaktív anyag, amelynek fajlagos aktivitása meghaladja a 70 kBq/kg (2 nCi/g) értéket, és amely megfelel a 7 osztály 1. lap szerinti fuvarozás előírásainak, és amely egy vagy több osztály fogalma alá eső veszélyes tulajdonságokkal bír, a 7 osztály 1. lap előírásai mellett ki kell elégítse a kizárólagos osztályra előírt fuvarozási követelményeket is, amennyiben a kérdéses osztályok valamelyike kizárólagos osztály és az anyag abban név szerint szerepel vagy a mértékadó veszélyességi osztályra vonatkozóan, ha a kérdéses osztályok egyike sem tartozik a kizárólagos osztályok körébe. 1.6 Üres, tisztítatlan csomagolóeszközök, beleértve a tömegáruk fuvarozására szolgáló közepes raktömegű szállítótartályokat (IBC) is, fuvarozásakor azon osztályok anyagainak fuvarozási előírásait kell betartani, amelyek a kérdéses árudarab rakott fuvarozásakor mértékadók voltak. A veszélyes anyagok maradványaitól kívül és belül megtisztított üres csomagolóeszköz nem tartozik az SZMGSZ 2. Melléklet előírásainak hatálya alá. 1.7 A veszélyes áruk fuvarozása 1.7.1 A veszélyes áruk fuvarozhatók kocsirakományként, kisáru küldeményként vagy nagy raktömegű szállítótartály rakományként. Az SZMGSZ 2. Melléklet anyagai ömlesztve tartálykocsiban, tartálykonténerben, valamint közepes vagy kis raktömegű szállítótartályban kizárólag akkor fuvarozhatók, ha ez a fuvarozási mód a vonatkozó osztályban a kérdéses anyagra megengedett. A tartálykocsik és a tartálykonténerek gyártására, vizsgálatára és felhasználására vonatkozó előírásokat a 2.10 és 2.11 Függelék tartalmazza. Veszélyes áruk tartálykocsiban átfejtéssel kizárólag abban az esetben fuvarozhatók, ha az egyes osztályok táblázatainak 8. oszlopában foglalt rendelkezések ezt megengedik. 2002/105/II. szám 1.7.2 Az olyan veszélyes áruk, amelyeket – fémből, fából, rétegelt falemezből vagy műanyagból készített hordókba, – fémből, fából, rétegelt falemezből vagy farostlemezből készített ládákba, – üvegballonokba vagy acélkannákba csomagoltak, fuvarozhatók 1435 mm nyomtávolságú nyitott kocsikon, ponyvával vagy ponyva nélkül is, ha az egyes osztályok ettől eltérő rendelkezést nem tartalmaznak. Ilyen áruk nyitott kocsin végzett fuvarozását a Belorusz Köztársaság, a Lett Köztársaság, az Orosz Föderáció, Ukrajna, a MoNK és a KNK vasútjai nem engedélyezik. 1.7.3 Az e szabályzatban feltüntetett anyagok és tárgyak együvé csomagolása (berakása), valamint az SZMGSZ 2. Melléklet hatálya alá nem tartozó anyagokkal és tárgyakkal való együvé csomagolása (berakása) csak akkor megengedett, ha az együvé csomagolás (berakás) esetén az anyagok és tárgyak nem léphetnek egymással veszélyes kölcsönhatásba, vagy nem vezethetnek a fuvarozott termék minőségének romlásához vagy csökkenéséhez. Veszélyes kölcsönhatásnak minősülnek: – a gyulladás és/vagy a jelentős hőmennyiség felszabadulása; – gyúlékony és/vagy mérgező gázok kiválása; – maró folyadékok képződése; – instabil anyagok képződése. 1.7.4 A veszélyes áruk közül expresszáruként csak az SZMPSZ 22. cikk 1. § 4. pontjában felsorolt áruk fuvarozhatók. Ezen áruk fuvarozásának feltételeit az SZMGSZ 2. Melléklete tartalmazza. 1.8 A veszélyes áruk fuvarozási előírásainak betartása az áru megnevezését, a fuvarlevélbe bejegyzendő adatok helyességét és teljességét, a csomagolást, az árudarabok legnagyobb megengedett tömegének feltüntetését, az árudaraboknak, a vasúti kocsiknak és a szállítótartályoknak az előírt veszélyességi bárcákkal történő ellátását, valamint a tartálykocsik és a tartálykonténerek jelölését illetően egyaránt a feladó kötelezettségét képezi, aki a vasúttal szemben teljeskörű felelősséggel tartozik a kötelező előírások gondatlan teljesítéséből eredő valamennyi következményért. 1.9 A legfeljebb 450 liter befogadóképességű vagy 400 kg tömegű küldeménydarabok, ha teljes egészében nem felelnek meg az SZMGSZ 2. Melléklet csomagolási, bárcázási vagy egybecsomagolási előírásainak, de ugyanakkor kielégítik a Nemzetközi Tengerészeti Szervezet (IMO) Kódexének vagy a Nemzetközi Polgári Repülési Szervezet (ICAO) Veszélyes Áruk Fuvarozásáról szóló Műszaki Utasításainak követelményeit, a tengeri vagy légi fuvarozást megelőző vagy követő vasúti fuvarozásra a következő feltételek betartása esetén vehetők fel: – a küldeménydarabokat, amennyiben csomagolásuk nem mindenben felel meg az SZMGSZ 2. Melléklet előírásainak, az IMDG Kódex vagy az ICAO Műszaki Utasítások előírásai szerint kell csomagolni; – az egy küldeménydarabba végzett együvé csomagolásra az IMDG Kódex vagy az ICAO Műszaki Utasítások előírásai érvényesek; – az 1, az 5.1 és az 5.2 osztály hatálya alá tartozó árukat tartalmazó, de az SZMGSZ 2. Melléklet előírásaitól eltérően bárcázott küldeménydarabok csak kocsirakományként fuvarozhatók és az SZMGSZ 2. Melléklet hatálya alá tartozó más árukkal együvé nem csomagolhatók; – a fuvarlevél «Az áru megnevezése» rovatába a IV. Fejezetben előírt bejegyzéseken kívül fel kell tüntetni a következő szöveget is: «Fuvarozás az SZMGSZ 2. Melléklet 1.9 pontja szerint». 1.10 Veszélyes áruk fuvarozásra történő felvételénél, a vasúti kocsik vagy szállítótartályok megrakásánál és kirakásánál, a veszélyes áruk fuvarozásánál, valamint az ilyen árukat tartalmazó vonatok összeállításánál, vasúti kocsik és szállítótartályok vizsgálatánál az illető ország nemzeti jogszabályaiban és előírásaiban foglalt biztonságtechnikai intézkedéseket kell alkalmazni. Egyebekben a veszélyes áruk fuvarozására az SZMGSZ rendelkezései érvényesek. Az egyes vasutak egymás közt külön megállapodást köthetnek a kiegészítő biztonsági intézkedéseket illetően a veszélyes áruk szállításánál. 2002/105/II. szám II. Fejezet Általános csomagolási előírások 2.1 A csomagolást úgy kell kialakítani és lezárni, hogy rendes fuvarozási körülmények között annak tartalma ne juthasson a csomagoláson kívülre. A küldeménydarabok külső felületén a veszélyes árunak semminemű maradványa nem lehet. Ezek az előírások egyaránt érvényesek az új csomagolóeszközökre és az ismételten felhasználtakra. 2.2 A csomagolóeszköz és zárószerkezeteinek anyaga a tartalom káros hatásának nem tehető ki, s azzal érintkezésbe kerülve nem képződhet semminemű káros vagy veszélyes vegyület. A csomagolóeszköznek és zárószerkezeteinek valamennyi részükben olyan szilárdsággal és ellenállóképességgel kell rendelkezniük, hogy a fuvarozás során ne rázódjanak szét és a szokásos terheléseknek ellenálljanak. 2.3 Amennyiben a szállítóedényeket folyékony veszélyes anyaggal töltik meg, olyan mértékű folyadékmentes szabad teret kell hagyni, hogy a folyadék hőtágulása a fuvarozás során ne okozhassa sem a folyadék kilépését, sem a szállítóedények alakváltozását. Amennyiben az SZMGSZ 2. Melléklete előírja a szállítóedények feltöltésének mértékét, úgy ezt a töltési mértéket 15 ˚C hőmérsékletre kell vonatkoztatni, ha külön nincs feltüntetve valamely más hőmérséklet. 2.4 Az üvegedényeken nem lehet a szilárdságukat csökkentő meghibásodás. Az edények zárószerkezeteit a fuvarozás során előforduló kirázódás ellen kiegészítő védelemmel (mint sapkával vagy burkolattal, tömítéssel, lekötéssel stb.) kell biztosítani. Az üvegből, porcelánból, kerámiából és más hasonló, csomagolóeszközként engedélyezett anyagból készített edényeket védőedénybe kell helyezni. Az alkalmazott párnázóanyag nem lehet éghető (például: üvegszál, higroszkóp talaj, kovaföld stb.) és a tartalommal nem léphet veszélyes kölcsönhatásba. Amennyiben az edény tartalma folyékony anyag, akkor a párnázóanyagnak higroszkópikusnak kell lennie, s mennyiségének meg kell felelnie a folyadék térfogatának. 2.5 Amennyiben az egyes osztályok előírásai megengedik több anyag és tárgy egymással vagy más árukkal történő egybecsomagolását, a különböző anyagokat vagy tárgyakat tartalmazó belső csomagolásokat egymástól biztonságosan el kell különíteni és összetett csomagolóeszközbe kell helyezni. El kell kerülni, hogy a belső csomagolás megsérülése, kilyukadása vagy összetörése következtében veszélyes kölcsönhatások léphessenek fel. Törékeny edényeknek folyékony anyagokhoz történő alkalmazása esetén az összeférhetetlen anyagok keveredésének veszélyét olyan intézkedésekkel kell megelőzni, mint megfelelő mennyiségű köztesanyag felhasználása, az edények szilárd csomagolásba helyezése, az összetett csomagolás rekeszekre bontása. A radioaktív anyagok együvé csomagolását illetően a 7 osztály előírásai érvényesek. 2.6 Az egyes anyagok és tárgyak csomagolási előírásait az érintett osztályok tartalmazzák. A csomagolásra és annak vizsgálatára vonatkozó előírásokat a 2.5 Függelék tartalmazza. A tömegáruk fuvarozására szolgáló közepes raktömegű szállítótartályokra (IBC) vonatkozó előírások a 2.6 Függelékben találhatók. 2002/105/II. szám III. Fejezet A küldeménydarabok, a vasúti kocsik és a szállítótartályok jelölése 3.1 A feladó köteles valamennyi olyan küldeménydarabnak, amely veszélyes árut tartalmaz, két ellentétes oldalát a vonatkozó osztály előírásai szerinti veszélyességi bárcával megjelölni. A veszélyességi bárcák mintáit a 2.9 Függelék tartalmazza. 3.2 Ezen kívül a küldeménydarabokat két ellentétes oldalukon el kell látni bárcákkal a következők szerint is: – 10 sz. minta, ha a küldeménydarab a nedvességgel szembeni védelemre szorul; – 11 sz. minta, ha a küldeménydarab folyamatosan meghatározott helyzetben kell legyen. Ez a bárca a legfontosabb a veszélyes árut tartalmazó olyan küldeménydarabok esetén, amelyek zárószerkezete nem látható, valamint a szellőztetőszerkezettel ellátott tartályokat tartalmazó küldeménydarabok és szellőztetőszerkezettel ellátott, külső csomagolás nélküli tartályok esetében; – 12 sz. minta, ha a nem látható zárószerkezettel ellátott küldeménydarabok törékeny tartályokat tartalmaznak. A bárcák mintái a 2.9 Függelékben és 6. Mellékletben találhatók meg. 3.3 A külső csomagolóeszközbe csomagolt, polimer műanyagból, üvegből, porcelánból vagy kerámiából készített edényekre a veszélyességi bárcákat vagy címkéket kartonból vagy más anyagból kialakított lapkákra kell ragasztani, s azokat kell a küldeménydarabokhoz szilárd ragasztással hozzáerősíteni. 3.4 Veszélyes áruknak kocsirakományként vagy nagy raktömegű szállítótartály rakományként, illetőleg közepes és kis raktömegű szállítótartályok felhasználásával végzett feladása esetén a feladó köteles a vasúti kocsi vagy a szállítótartály erre kijelölt helyén az egyes osztályok rendelkezéseiben előírt veszélyességi bárcákat és címkéket elhelyezni. A jelölés kötelezettsége is a feladóra száll, ha a feladási vasút belső előírásai szerint a veszélyes áruk megjelölését nem kell a vasútnak elvégeznie. Amennyiben a veszélyes árukat a vasút adja fel, a veszélyességi jelöléseket és bárcákat a vasúti kocsikra és a szállítótartályokra a vasút helyezi el. 3.5 A kocsikat (azonos áru kocsirakományos fuvarozásánál), a tartálykocsikat, konténereket (a kis rakömegű konténerek kivételével), illetve a tankkonténereket a 2.8 Függelék 2.4 pontja és a betűsoros jegyzék szerint kell az anyagok veszélyességi kódját és UN azonosító számát tartalmazó táblákkal ellátni. 3.6 Amennyiben a vasúti fuvarozást tengeri, légi vagy közúti fuvarozás előzi meg, vagy követi, a feladó a veszélyes árut tartalmazó küldeményeken, szállítótartályokon és tartályokon egyidejűleg más közlekedési alágazatok előírásai szerinti veszélyességi jelöléseket is alkalmazhat. 3.7 A veszélyes áruk kirakását és a vasúti kocsik, tartálykocsik, tartályok vagy szállítótartályok szükség szerinti tisztítását követően a veszélyességi jelöléseket el kell távolítani vagy le kell takarni. 2002/105/II. szám IV. Fejezet Bejegyzések a fuvarlevélbe 4.1 A feladó «Az áru megnevezése» rovatba az SZMGSZ 7. cikk 8. § rendelkezéseiben előírtakon kívül köteles a következő adatokat is bevezetni: – a betűrendes felsorolás szerinti veszélyességi kódot; – a veszélyes anyag UN számos felsorolás szerinti azonosító számát; – az áru megnevezését, pontosan az egyes osztályok táblázatainak 2. oszlopában aláhúzott megnevezésnek megfelelően. Ha az áru külön megnevezéssel nem szerepel, de a gyűjtőmegnevezéshez tartozik (másként nem nevezett – m.n.n.), a gyűjtőmegnevezés vagy az «m.n.n.» bejegyzés után fel kell tüntetni annak műszaki (technikai) megnevezését; – Például : «44/2448 Kén, olvasztott állapotban; osztály: 4.1, sorszám: 15., SZMGSZ 2. Melléklet; veszélyességi bárca: 4.1; Gyúlékony.» – az egyes osztályokhoz tartozó veszélyes áruk fuvarozására vonatkozó szabályozás 4. pontjaiban előírt kiegészítő bejegyzéseket; – «X» jelet a fuvarlevél «2. melléklet» rovatába; – az egyes osztályokhoz tartozó veszélyes áruk fuvarozására vonatkozó szabályozás táblázatainak

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes